Punainen nauha
**Punainen nauha** (engl. *red ribbon*) on lyhyt kankaasta tehty silmukka, jolla kantaja osoittaa tukensa AIDSiin sairastuneille.

The Red Ribbon Projectin perusti newyorkilainen Visual AIDS -taiteilijaryhmä vuonna 1991. He halusivat punasen nauhan olevan ilman tekijänoikeuksia, ettei kukaan yksittäinen ihminen tai organisaatio voisi hyötyä sen käytöstä. Punaisen nauhan tarkoitus on olla tietoisuuden symboli eikä kaupallinen työkalu.

Visual AIDS -ryhmän taiteilijat halusivat luoda visuaalisen symbolin osoittamaan myötätuntoa aidsiin sairastuneita ihmisiä ja heidän hoitajiaan kohtaan. Sen innoittajana olivat keltaiset nauhat, joilla kunnioitetaan Persianlahden sodassa palvelleita amerikkalaisia sotilaita. Punainen väri valittiin sen yhteydestä vereen ja intohimon ajatuksesta – ei vain vihaa, vaan myös rakkautta. Ensimmäisenä nauhaa käytti julkisesti Jeremy Irons vuoden 1991 Tony-palkintogaalassa. Nauhasta tuli pian tunnettu kansainvälinen aids-symboli, ja siitä tuli poliittisesti korrekti muotiasuste, jota julkisuuden henkilöt pitivät takinliepeessään.

The Freddie Mercury Tribute Concertissa, joka järjestettiin Lontoon Wembley Stadiumilla pääsiäissunnuntaina 1992, yleisölle jaettiin yli 100 000 punaista nauhaa, ja sitä käyttivät myös esiintyjät, kuten George Michael. Punainen nauha on edelleen vahva voima taistelussa lisätä yleisön tietoisuutta hivistä ja aidsista ja lobbauksessa saada lisärahoitusta aids-palveluihin ja -tutkimukseen.

Punainen nauha on otettu 1.
joulukuuta olevan maailman aids-päivän symboliksi.

Symbolina Yhdysvaltojen sitoutumisesta torjumaan maailman aids-epidemiaa presidentti George W. Bushin hallinto ripusti 8,53 metrin korkuisen punaisen nauhan Valkoisen talon pääoven yläpuolelle maailman aids-päivänä 2007. Nykyään tämä on vuotuinen perinne, mutta silloin se herätti nopeasti huomiota, koska se oli ensimmäinen banneri, merkki tai symboli, joka näkyvästi roikkui Valkoisessa talossa.

Jo ennen kuin punaisesta nauhasta tuli aidsin symboli, sitä käytettiin symbolina rattijuopumusten ehkäisylle. Kampanja alkoi vuonna 1986, ja sitä organisoiva järjestö, Mothers Against Drunk Driving (Äidit rattijuoppoutta vastaan), toivoo etenkin nuorten autoilijoiden sopivan juoppokuskista jo ennen baari-iltaan lähtemistä sekä tarjoavan kotibileissään myös alkoholittomia vaihtoehtoja ja yösijan niille, jotka eivät muuten pääse kotiin.

Lähteet
-------

1. ↑  Red Ribbon *Maailman aids-päivä*.  Arkistoitu 2.4.2015. Viitattu 17.3.2015. [vanhentunut linkki]
2. ↑  Red Ribbon *Maailman aids-päivä*.  Arkistoitu 15.9.2013. Viitattu 23.4.2013.
3. ↑  Kniel, Nicholas & Wright, Timothy: "Ribbon and social awareness", *Ribbon – The Art of Adornment*, s. 22. Gibbs Smith, 2008. Teoksen verkkoversio (viitattu 23.4.2013). (englanniksi)
4. ↑  Sander L. Gilman: *Diseases & diagnoses: the second age of biology*, s. 50. Transaction Publishers, 2010. (englanniksi)
5. ↑  Sarah E. H. Moore: *Ribbon culture: charity, compassion, and public awareness*, s. 74. Palgrave Macmillan, 2008. (englanniksi)
6. ↑  Punainen nauha: 1. joulukuuta on maailman AIDS-päivä  1.12.2010. Euroopan parlamentti. Viitattu 1.12.2018.
7. ↑  Parker, Jennifer: Two-Story AIDS Ribbon at White House *ABC News*.  30.11.2007.  Arkistoitu 29.7.2013. Viitattu 23.4.2013. (englanniksi)[vanhentunut linkki]
8. ↑  Phillips, Kate: White House Marks World AIDS Day  30.11.2009. The New York Times. Viitattu 23.4.2013. (englanniksi)
9. ↑  Tie One On For Safety? Mothers Against Drunk Driving.  Arkistoitu 2.6.2013. Viitattu 20.4.2013. (englanniksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Punainen nauha** Wikimedia Commonsissa

Tietoisuusnauha

|  |  |  |  |  |
| --- | --- | --- | --- | --- |
| Sininen nauha  | Punainen nauha  | Valkoinen nauha  | Musta nauha  | Keltainen nauha  |
| Vihreä nauha  | Oranssi nauha  | Violetti nauha  | Ruskea nauha  | Vaaleanpunainen nauha  |